תחנת הרכבת ראשון לציון – הראשונים

תחנת הרכבת ראשון לציון – הראשונים היא תחנת נוסעים של רכבת ישראל המשרתת את אזור מזרח ומרכז ראשון לציון וממוקמת בקצה של שלוחת באר יעקב – ראשון לציון הראשונים שיוצאת ממסילת לוד–אשקלון. התחנה נקראת על שם השכונה הסמוכה.

היסטוריה
העבודות על קו הרכבת ועל התחנה התחילו במאי 2002. למרות פשיטת רגל של הקבלן שבנה את תחנת הרכבת במהלך העבודות, התחנה נפתחה במועד המתוכנן, ב-13 בספטמבר 2003, במקביל לפתיחה המחודשת של תחנת בית שמש.

בזמן בנייתה יועד לה השם "ראשון לציון – גן הוורדים" על שם הצומת הסמוך, אך בסופו של דבר גם הצומת קיבל את שם השכונה והפך למחלף הראשונים.

במרץ 2017 נחנך במתחם הרכבת קניון ראשונים.

ב-25 בדצמבר 2021 נסגרה התחנה לשיפוצים למספר מטרות:
 הארכת רציפי התחנה לאורך כולל של כ-355 מטרים כחלק מפרויקט הארכת רציפי כלל תחנות הרכבת בישראל.
 התקנת תשתית חשמול אשר תאפשר לרכבות חשמליות לשרת אותה. 
 שיפוץ כללי של הרציפים ואולם הנוסעים.
 עבודות במסגרת מסילת 431 לטובת חיבורה לכיוון תחנת הרכבת ראשון לציון משה דיין ממערב וגם בצידה המזרחי לכיוון מודיעין.
ב-27 בספטמבר 2022, חזר לפעול הקו מתחנה זו אל תחנת לוד.

מבנה התחנה
בתחנה קיימים שני רציפים, ושתי מסילות המשרתות אותם. התחנה היא תחנת קצה והתנועה ממנה אפשרית מזרחה בלבד. הכניסה לתחנה והיציאה ממנה אפשרית משני הצדדים באמצעות דרגנועים העובדים במקום.

ממזרח וממערב לתחנה עתידה להיפתח מסילה חדשה שאמורה להוות גישה יותר קלה מערי דרום גוש דן למודיעין ולירושלים דרך שתי תחנות ביניים: ראשון לציון – תש"ח ורמלה – דרום.

450px|מרכז

שירות הרכבות בתחנה
בעבר שירות הרכבות בתחנה היה רחב יחסית וכלל רכבות אל תחנת הרכבת הוד השרון – סוקולוב. בשנת 2011 עם חנוכתה של מסילת תל אביב – פלשת, קוצר קו זה והרכבת סיימה את מסלולה בתחנת הרכבת תל אביב – ההגנה.

לאחר מכן התבצעו שינויים נוספים בקו הרכבת מהתחנה, והייתה יוצאת רכבת מדי שעה לרוב עד לתחנת הרכבת תל אביב – סבידור מרכז. שמונה רכבות בשעות השיא, היו מגיעות עד לתחנת הרכבת נתניה.

בתחילת חודש אפריל 2018 בוטל הקו הישיר מהתחנה לתל אביב וצפונה, והקו הפך לפרברי עד לתחנת הרכבת לוד במסגרתו יוצאת רכבת מדי שעה. הקו בוטל עקב עומס רכבות במסילת איילון והקצאת חריצי הזמנים של הקו עבור קו הרכבת המהיר לירושלים.

ב-25 בדצמבר 2021 נסגרה התחנה לשיפוצים, הקו הפרברי ללוד בוטל ורכבת ישראל מפעילה הסעות ללא עלות לתחנת לוד וממנה היוצא כל שעה.

ב-27 בספטמבר 2022 נפתח קו הרכבת מחדש בין תחנת הרכבת ראשון לציון - הראשונים לתחנת לוד.

קווי אוטובוס היוצאים מהתחנה
ישנם מספר קווי אוטובוס היוצאים מהמסוף הצמוד למתחם עזריאלי ראשונים.

מקרא סימנים:
 ♿ - אוטובוס עירוני נגיש
 🌙 - קו לילה

+קומפעילמסלולהערות נוספות1קוויםרכבת ראשונים - באר יעקב - תלמי מנשה♿11אגדרכבת ראשונים - שיכון המזרח - מגדלי העיר - ירושלים - בי"ס חביב - רוטשילד - תחנה מרכזית - קריית ראשון - נווה אליהו - משה דיין - קניון הזהב15רכבת ראשונים - שיכון גורדון - שיכון המזרח - השומר - תחנה מרכזית ישנה - רוטשילד - תחנה מרכזית ראשון לציון - קריית ראשון - סינימה סיטי - רכבת משה דיין - נווה חוף - בת ים, מרכז הספורט - בלפור - מצבה - חולון, מסוף וולפסון20רכבת ראשונים - שיכון גורדון - השומר - תחנה מרכזית ישנה - קניון רוטשילד - משה דיין - סינימה סיטי - קניון הזהב - חולון - מסוף וולפסון21רכבת ראשונים - שיכון גורדון - שיכון המזרח - שער ראשון - רמבם - תחנה מרכזית ישנה - קניון רוטשילד - רמת אליהו - נווה ים - סינימה סיטי - קניון הזהב29סופרבוסרכבת ראשונים - הרצל - ז'בוטינסקי - רוטשילד - תחנה מרכזית ראשון לציון - התקומה - משה דיין - אזור תעשייה חדש - חולון, ג'סי כהן - אילת - ההסתדרות - ויצמן - שדרות קוגל - המצודה - הלוחמים - מסוף וולפסון74אגדרכבת ראשונים - רוטשילד - תחנה מרכזית ישנה - אזור תעשייה ישן - מכון וולקני - אזור - צומת חולון - תל אביב-יפו, רכבת ההגנה - אבן גבירול - כיכר רבין - עיריית תל אביב - רידינג77מטרופוליןרכבת ראשונים - שיכוני המזרח - ז'בוטינסקי - כביש 4 - אזור תעשייה חולון190אגדרכבת ראשונים - רכבת משה דיין - תל אביב-יפו, מסוף 2000193רכבת ראשונים - צומת בית דגן - תל אביב-יפו, מחלף לה גוורדיה - דרך בגין - מסוף 2000 - דרך נמיר - רידינג194רכבת ראשונים - הרקפות - בית עלמין חדש - שיכון גורדון - צומת בית דגן - תל אביב-יפו, מחלף לה גווארדייה - המסגר - דרך בגין - מסוף 2000221רכבת ראשונים - שיכון המזרח - שער ראשון - השומר - תחנה מרכזית ישנה - קניון רוטשילד - כרמים - אזור תעשייה חדש - נווה דקלים - יס פלנט - חוף הים♿🌙222רכבת ראשונים - הרצל - דרך המכבים - מכון וולקני - צומת בית דגן - תל אביב-יפו, מחלף לה גווארדיה - המסגר - דרך בגין - דרך נמיר - אוניברסיטת תל אביב403רכבת ראשונים - באר יעקב - רמלה - מחלף חמד - ירושלים

בנוסף ישנם קווי אוטובוס אזוריים ובין-עירוניים על רחוב הרצל.

גלריה
ממוזער|שמאל|תחנת הראשונים וקניון ראשונים לצידה, פברואר 2022
ממוזער|250px|התחנה מכיוון כביש 431
שמאל|ממוזער|250px|צומת מסילתית עם השלוחה לכיוון תחנת הראשונים ליד באר יעקב, אוגוסט 2020

תכנון עתידי
בשנת 2028 צפויה להיפתח מסילת ראשון לציון–מודיעין אשר תחבר את תחנת הרכבת ראשון לציון – משה דיין למודיעין דרך התחנה.

המסילה עוברת בין נתיבי כביש 431 לכיוון מודיעין והיא תאפשר שירות נוסעים לכיוון למודיעין וירושלים, דרך רמלה ושירות רכבתי גם לכיוון הערים הדרומיות של גוש דן. במסגרת העבודות התחנה תפסיק להיות תחנת קצה.

לקריאה נוספת

קישורים חיצוניים

 תחנת הרכבת הראשונים, באתר רכבת ישראל



הערות שוליים

קטגוריה:ראשון לציון: תחנות רכבת
ראשון לציון הראשונים
קטגוריה:ראשון לציון: תחבורה
קטגוריה:ראשון לציון: מבנים